Marton Mária

*Hideg időben*

Meggörbült hátam mögött varjú károg.

Nem fél tőlem, enni kér.

Utállak, mondom,

károgja ő is gyűlöletét.

Jól elvagyunk ebben a hűvös

ócska időben.

Kifeszítem a hátam,

nekiadom az uzsonnámat.

Kemény csőre kopog a padon.

felfalta az összes sajtom.

Elröpül.

Sárgás, piszkos levelek

a pad körül.

Felállok, sétálok.

Szidom a varjút s magam

Sajtomat csak azért adtam

hogy végre ne károgjon

az istenadta.

*Vágy*

Hever a lelkem

Kiterülök magamnak

Lábaim szétnyílnak

Két karom kitárva.

Ajkam kéjesen, vágytól éhesen remeg.

Alig várom már, hogy végre veled legyek.

Lüktetek, a levegőn keresztül üzenek

Izzó ölelést.